The Malta Independent Tirrapporta li l-Ministru Joe Mizzi jinsab Spanja biex jattendi laqgħat mar-rappreżentanti tal-kumpanija ppreferuta biex tmexxi is-servizz tat-trasport pubbliku. Imkejjen qalu lill-ġurnal li l-konsorzju lokali qatt ma ssejjaħ biex jiddiskuti l-proposta li tinkludi l-għoti ta’ sussidju li jlaħħaq l-€40 miljun kull sena. L-iżviluppi fl-isfond tal-pjani tal-UHM li ordnat lill-ħaddiema tat-trasport pubbliku li l-maġġoranza tagħhom huma membri tal-union biex jistrajkjaw mit-Tlieta dwar it-talba għall-informazzjoni sensittiva dwar il-membri tagħha. Tirrapporta wkoll li tifel ta’ għaxar snin jitħalla f’iżolament minħabba is-sigurtà tiegħu. Dan skont ir-rakkomandazzjonijiet ta’ konsulenti minħabba raġunijiet mediċi. In-Nazzjon In-Nazzjon tirrapporta li l-Union Ħaddiema Maqgħudin twissi b’azzjonijiet u tgħid li l-ħaddiema tal-Malta Public Transport services kważi kollha ssieħbu fil-Union,. Tgħid ukoll li l-każ ta’ tifel li nżamm f’sala tal-adulti f’Monte Carmeli kien solvut. In-Nazzjon tirrapporta wkoll li hemm biżżejjed provi biex omm titpoġġa taħt att ta’ akkuża. Mill-aħbarijiet internazzjonali tgħid li fil-Pakistan, il-Mexxej Karachi jinsab mill-ġdid fil-mira tal-militanti u l-kowċ Taljan Pirandelli jinsab inkwetat bl-aħbar li Verratti għandu d-deni qabel il-logħba kontra l-Ingilterra. Times of Malta L-istorja ewlenija dwar l-iskema ta’ investiment fiċ-ċittadinanza u tirrapporta li hemm mitt miljun ewro diġa mwiegħda minn barranin għal dan il-programm. Storja mill-qorti dwar kif ir-relazzjonijiet bejn Emmanuel Camilleri li qatta’ sentenza ta’ ħabs wara xhieda falza ta’ bintu u martu tant kienu iddettorjaw li nfexxew jiġġieldu anki waqt li binhom kien qed imut fl-isptar. Ritratt fuq l-ewwel paġna ta’ mudella waqt sfilata tal-moda tal-istaġun tas-sajf f’Villa Bologna f’Ħ’Attard. l-orizzont Dan il-ġurnal jirrapporta li kompla jinstema’ l-ġuri kontra Pasqualino Cefai ta’ 34 sena miż-Żebbuġ dwar attentat ta’ qtil f’awla tal-qorti ta’ Għawdex. B’titlu kbir jgħid “Nifidli l-pulmun u baraxli kilwa”, jixhedJoseph Portelli ta’ 56 sena miż-Żebbuġ li hu l-vittma tal-aggressjoni. Il-każ tal-allegat gideb taħt ġurament minn Leanne Camilleri li wassal biex missierha Manoel Camilleri jiskonta sentenza ta’ 400 jum fil-ħabs – Il- Bint tammetti li tat xhieda falza dwar missierha.